علوش بن ظويهر
علوش بن ظويهر هو أمير قبيلة الغضاورة من عنزة و شاعر مشهور في الثقافة الشعبية في شبه الجزيرة العربية إبان حكم آل رشيد.
هو علوش بن سليمان بن بشارة بن ظويهر من آل إبراهيم من قبيلة الغضاورة من ولد سليمان من عنزة.
ولد عام 1238 هـ في صحراء شمال غرب نجد نشأ وتربى في كنف والده، وتعلم واكتسب القيادة والفروسية منذ صغر سنه وكان يحظى بإحترام قبيلته.
كان الأمير محمد بن عبد الله بن علي الرشيد إبان إمارة جبل شمر يستقبل زعماء القبائل والشعراء في قصر برزان وكان من ضمنهم الشيخ علوش بن ظويهر، وقد كان علوش علاوة على انه شاعر كان ذواقا ممن يتذوق طعم القهوة ويميزها، وبشكل لا يماثله إلا القليل وربما لا يماثله أحد في هذه الخاصية في وقته.
فعندما أديرت فناجيل القهوة، تذوق علوش فنجاله لكنه لم يستسغ طعم القهوة فقيل إنه تعمد أن ينكب الفنجال حوله وعلى الزولية الصوفية وهو أمر عادي بالنسبة لما يتبقى في نهاية الفنجال من بقايا الهيل والقهوة أن يكون على الزل الصوفي فيطيب رائحته، وقيل إنه كب فنجاله خلف المسند خلسة ودون أن ينتبه له أحد، لأن ذلك ما لا يقبل.
لكن الأمير محمد انتبه لما صار من ابن ظويهر.
ولما سأله حاول أن يجيب جوابا دبلوماسيا يعفيه من ذكر السبب، فقال: مالي بالقهوة اليوم، وربما يحصل مثل هذا الموقف من الكثيرين في مواقف متعددة ونحن لا ندري، لكن ابن رشيد أصر على معرفة السبب، ربما ظنا منه بأن القهوة قد أضيف لها شيء ما، أو أن في نفس علوش ما فيها.
فلما أصر على معرفة السبب، طلب ابن ظويهر من الأمير الأمان لعامل القهوة ولأن مقصد علوش حماية القهوجي، فأعطي الأمان، فقال علوش: القهوة صايدة.
ولأن الكلمة ليست بذاك الانتشار سأل ابن رشيد عن معناها، فقال علوش: صايدة يعني وقع فيها شيء غريب.
فسأل ابن رشيد وما هو الشيء الغريب الذي وقع في القهوة؟
فأجابه بأنه قعسي وقيل غير هذا ، والمهم أنه أصر على هذا الأمر، فأمر ابن رشيد بأن تصفى دلة القهوة (الخمرة) وهي الدلة الكبيرة الأساسية التي يمكن أن يكون فيها شيء غريب.
فوضع الليف للتصفية وبالفعل تبين ابن رشيد نفسه بأن في القهوة قعسيا.
فطلب ابن رشيد ضيفه علوش بن ظويهر البقاء لديه عدة أيام، ولعل مقصده من تطويل المدة اختبار ذائقته للقهوة وتعجبه من دقتها وحسه المبهر.
وفي اليوم التالي أمر ابن رشيد بأن يوضع في القهوة التي تقدم لعلوش بن ظويهر ورقة من العرفج، فلما تناولها سأله عن القهوة وأنها اليوم سالمة من أي شيء يكدرها وقد نظفت كل دلال القهوة التي بالأمس.
لكن علوش قال: يا طويل العمر القهوة صايدة ثمر أو عود عرفج.
وفي اليوم التالي تم اختبار ذائقة علوش للقهوة مرة أخرى، حيث وضع فيها ما لا يتوقعه، وهو شيء من عود المسواك.
وأعيد عليه السؤال فقال: نعم صايده أراك وهو السواك.
أما الاختبار الصعب فهو عندما طلب ابن رشيد بأن تقدم لعلوش قهوة نيئة خلطت بقهوة محروقة وطحنت مع بعض حتى تتعادل بحيث لا ينتبه لها، ولكنه قال: القهوة نصفها ني ونصفها محروق.
فعرف ابن رشيد أن لا فائدة، وأن علوش يتكلم عن علم وحاسة قوية، وهذه الذائقة لا يتحلى بها ويدركها ويقوى عليها سوى شخص صاحب قهوة ولديه حس وذوق حولها فأمر له عند كل هلال شهر بما يلزمه منها تصله في مكانه تقديرا له.
ولهذا قال الشاعر محمد بن عقاب الذويبي أحد مشائخ قبيلة حرب يصف تلك الحالة ويمتدح الشيخ علوش بن ظويهر وقبيلته:
تستاهل الكيف الحمر يابن وايل
أنت الذي تستاهل الكيف كله
اللي نقدته وسط ديوان حايل
لولاك ياعلوش محدن فطن له
بدلال من يقعد صغا كل عايل
الضيغمي ريف الايدين المقله
الضيغمي مردي المهار الاصايل
يامنقطع في ساقته من سجله
يابن ظويهر مابها قول قايل
تستاهل الفنجال لا جا محله
ياناقد الفاقد بحكم الدلايل
ياريف هجنٍ والمزاهب مقله
وقد أجابه الشيخ علوش بن ظويهر بقصيدة يمتدحه فيها:
يابن الذويبي يارفيع الحمايل
لاهنت يازين الهليب المتله
الى جاء نهارٍ فيه جاير وصايل
والكل سيفه من جفيره يسله
يومٍ يخوف به رجيف الأصايل
وتبينت للقوم ريبه وذله
والدم من ضرب المزاريج سايل
والسيف هامات الجماجم عشله
ياحامي المظهور يوم الهوايل
يامظهره من بين قومٍ مغله
يادرع من صكت عليه الضوايل
يومٍ به الديان يدور بظله
حلياك حرٍ مايصيد الهزايل
شره على الخرب المطرف يتله
يامرحٍ بالسوم راعي العدايل
الى جن من المنكاف مثل الأهله
من لابتٍ اهل الفعول الجزايل
والفعل يعرف والفعايل مدله.
لم يقتصر ذكر علوش بن ظويهر في الكتب الأدبية والقصص الشعبية فقط بل حتى على شاشة التلفزيون، حيث تناول المسلسل البدوي الأردني المجالس مدارس في الحلقة الرابعة والذي تم عرضه بداية التسعينات الميلادية شخصية وقصة علوش بن ظويهر، قام بتمثيل الأدوار نخبة من الممثلين العرب أبرزهم هشام كفارنة، فائق عرقسوسي، جمال نصار، وأحمد منصور وقام بإخراجه المخرج الأردني أحمد دعيبس وإنتاج مؤسسة عالية للإعلام.
يستاهل الفنجال وعود القماري
ابن ظويهر يوم شمه نقدها
بدلال من خلا القبايل وقاري
زيزوم شمر يوم زمت سعدها
يالشيوخ اللي لكم قدر ومهابه
ياشيوخٍ من شيوخ عيال وايل
ياهل المجد التليد ويانصابه
يا الظويهر ياعريبين السلايل
ياسنام العز ياقمة هضابه
يالجبال اللي على البيدا ثقايل
مجدكم ماهو جديد ولا غرابه
مبطيٍ ذكره تناقله الوسايل
منكم اللي قال بالمجلس جوابه
ناقد الفنجال في ديوان حايل
قال قهوتكم هاذي مابي شرابه
صايده وثبت على قولي دلايل
حي راسٍ فيه مخ وبه صلابه
وحي فكرن ماتخضع يابن وايل
ذاك علوش الفخر من مادرابه
سجلوها عندكم ياهل السجايل
وحفظوها بالصدور وبالكتابه
ملكنا مانرخصه هرجٍ صمايل
ومنكم الفارس على ايام الحرابه
كان شبة بالزنود وبالفتايل
صيرميٍ بالشجاعه والذرابه
مايتحرك دون زينات الشمايل
مايخاف ولايهاب ولا يجابه
اقصد سليمان يوم الدم سايل
وانتم احفاد الفخر وشيوخ لابه
يارفيعين المقام اهل الجزايل
ومن حضر في حفلكم يامرحبا به
عند شيخٍ له مكان وله فعايل
في زواج ابنه ورحب بالنيابه
لان قدره فوق راسي ماتمايل
وحسبه حسبت ابويه في شبابه
واحترم شيبه عسى ايامه طوايل
اخو نمشه بالعرب يحسب حسابه
راسٍ من روس الدويله بالفعايل
عز ربعه والمعارف والقرابه
فعل أبو سليمان من طيبه هوايل
هو وعياله شرعو للمجد بابه
وحتموها بالفعول وبالفضايل
لرفيق صدورهم فيها حبابه
والعدو يركون خده بالملايل
واطلب الله ياعبدالله بالاجابة
يسعدك بالعرس يا واف الخصايل
يالدويلة ياحزامي يالذيابه
صيتكم تسمع عنه كل القبايل
فعلكم مع غيركم مابه تشابه
لو يقارن مايحصل له مثايل
من وقف بنحوركم لا وعذابه
يزعجٍ بالصوت زينات الجدايل
انتم المجلا وطاريكم يهابه
من يعاديكم يضيع بالقوايل
اصغر واحد قمة العز اعتلابه
واصغرواحد حافضن سلم الاوايل
والقبايل كلهم من اي لابه
مانسينا حقوقهم والشك زايل
قلت قولي واكتمل غيث السحابه
يوم اغني شايشٍ والراس طايل
تستاهل الكيف الحمر يابن وايل
أنت الذي تستاهل الكيف كله
اللي نقدته وسط ديوان حايل
لولاك ياعلوش محدن فطن له
بدلال من يقعد صغا كل عايل
الضيغمي ريف الايدين المقله
الضيغمي مردي المهار الاصايل
يامنقطع في ساقته من سجله
يا بن ظويهر مابها قول قايل
تستاهل الفنجال لا جا محله
ياناقد الفاقد بحكم الدلايل
ياريف هجنٍ والمزاهب مقله
الشعر متاهب والاحساس مدهوش
اطلق سراح المفرده ياخيالي
الحر مثلك ياهوى ماهوى نوش
لادلى على الصيده يصيد الجزالي
وانا وقفت وكلمتي ماتجي طوش
احفظ تواريخي واميز مقالي
الله خلق ذوق وجعل ملك وعروش
وخلق مابين الناس طامن وعالي
وفراسة الاذواق من حظ علوش
تكفى انتبه ياللي تحاض الدلالي
لاتصير متسرع ولاتصير مدغوش
اضبط بحمستها على كيف بالي
هذا سمي علوش ياخيرة الغوش
ابن ظويهر من قديم الليالي
تاريخه مخلد وواضح ومنقوش
على الكتب ومشمرخات الجبالي
مقود عرب قبل يقود السرب بوش
على بيارق محتمين التوالي
زيزومها لا صار خلف الضعن هوش
مزبانها لاشح في الظلالي
وختامها مبروك للشيخ علوش
سليل شيخٍ له مقام ومقالي
سلام ياللي عندكم يدله الضيف
وان زادت المده يزيد احترامه
وللصاحب وللجار جنابكم ريف
ومن المكارم ماعليكم ملامه
يا آل الظويهر ياالشيوخ اهل السيف
بروسكم للطيب دافع زعامه
نقاد كيف وبالمراجل عواريف
متميزين بالكرم والصرامه
ونهني عبدالله تهاني مراديف
خريج بيت الطيب والاستقامه
مبروك عرسك وانت بالطيب حريف
وابوك قرم مايتضعضع مقامه
علوش ذكره عند الاجواد تشريف
فارض على كل الرجال احترامه
جدك جريبيع الفهد نافي الحيف
ركز على نهج الجدود اهتمامه
وابوه وجده مايريدون تعريف
اهل الشجاعه والكرم والكرامة
وعلوش راعي صايده ناقد الكيف
مع السطر فيه الذكا والفهامه
قصه اليا عدوا غريب السواليف
روايها شد العقول بكلامه
والسويلم شيوخ الفخر والتكاليف
الطيب مبطي معتلين سنامه
غضاوره لاشبت النار بالليف
ما لخصمهم غير الفلس والندامه
من صلب وايل بالنسب ماهم اطاريف
قامه اليا عديت للطيب قامه
والنعم فيكم يالكرام الغطاريف
وكل عام وانتم بخير وامن وسلامه
توفي علوش بن ظويهر في شمال غرب محافظة الشملي في عام 1299هـ الموافق 1881.